2019. gada . novembrī Noteikumi Nr.

Rīgā (prot. Nr.   .§)

**Grozījumi Ministru kabineta 2013. gada 8. janvāra noteikumos Nr. 21** **„Kaušanai paredzēto lauksaimniecības dzīvnieku aizsardzības prasības”**

Izdoti saskaņā ar Dzīvnieku aizsardzības likuma

10. panta 1. un 23. punktu

Izdarīt Ministru kabineta 2013. gada 8. janvāra noteikumos Nr. 21 „Kaušanai paredzēto lauksaimniecības dzīvnieku aizsardzības prasības” (Latvijas Vēstnesis, 2013, 7. nr.; 2017, 237. nr.) šādus grozījumus:

1. Izteikt 23. un 24.punktu šādā redakcijā:

“23. Kautuves īpašnieks vai viņa pilnvarota persona nodrošina, ka par pēckaušanas apdullināšanu atbildīgais labturības inspektors veic sistemātiskas apdullināšanas pārbaudes saskaņā ar Regulas Nr. 1099/2009 5. pantā noteiktajām prasībām.

24. Izglītības centrs ar dienestu saskaņo:

24.1. mācību programmu par dzīvnieku labturību kaušanas laikā, ja attiecīgā programma tiek izstrādāta vai mainīta;

24.2. mācību programmas gala eksāmena norises kārtību, laiku un saturu.”

2. Papildināt noteikumus ar 24.1 punktu šādā redakcijā:

“24.1 Izglītības centrs pēc mācību programmas apgūšanas izsniedz kvalifikācijas sertifikātu, kurā norāda Regulas Nr. 1099/2009 21. panta 3. punktā noteikto informāciju.”

3. Papildināt noteikumus ar 27.1, 27.2, 27.3, 27.4 un 27.5 punktu šādā redakcijā:

“27.1 Izglītības centrs var izdot pagaidu kvalifikācijas sertifikātus Regulas Nr. 1099/2009 21. panta 5. punktā noteiktajā kārtībā.

27.2 Izglītības centrs informē dienestu par šo noteikumu 27.1 punktā noteikto pagaidu kvalifikācijas sertifikātu izsniegšanu. Informāciju nosūta līdz kārtējā mēneša 10. datumam par iepriekšējā mēnesī izsniegtajiem pagaidu kvalifikācijas sertifikātiem.

27.3 Izglītības centrs veido un uztur to personu reģistru, kuras saņēmušas kvalifikācijas un pagaidu kvalifikācijas sertifikātus.

27.4 Izglītības centrs publisko šo noteikumu 27.3 punktā minēto reģistru, tajā norādot:

27.41. apmācītās personas vārdu un uzvārdu;

27.42. piešķirto kvalifikācijas sertifikāta numuru;

27.43. kvalifikācijas sertifikāta izsniegšanas un derīguma datumu;

27.44. dzīvnieku kategorijas, uz kurām kvalifikācijas sertifikāts attiecas;

27.45. kvalifikācijas sertifikātā noteiktās darbības;

27.46. atzīmi par kvalifikācijas sertifikāta apturēšanu, ja dienests ir pieņēmis lēmumu par kvalifikācijas sertifikāta darbības apturēšanu.

27.5 Ja kvalifikācijas sertifikāts izsniegts citā Eiropas Savienības dalībvalstī:

27.51. apmācītā persona iesniedz tā kopiju izglītības centram;

27.52. izglītības centrs reģistrē apmācīto personu šo noteikumu 27.3 punktā minētajā reģistrā;

27.53. izglītības centrs piešķir sertifikātam piecu gadu derīguma termiņu, ja iegūtais sertifikāts ir beztermiņa. Ja sertifikātam ir noteikts derīguma termiņš, kvalifikācijas sertifikāts ir derīgs līdz kvalifikācijas sertifikātā norādītajam datumam.”

4. Izteikt 36. punktu šādā redakcijā:

“36. Ja kvalifikācijas sertifikāts tiek anulēts, izglītības centrs:

36.1. divu darbdienu laikā no kvalifikācijas sertifikāta anulēšanas datuma informē dienestu par anulēto kvalifikācijas sertifikātu;

36.2. informē personu par tās kvalifikācijas sertifikāta anulēšanu;

36.3. no šo noteikumu 27.3 punktā minētā reģistra dzēš informāciju par personu, kuras kvalifikācijas sertifikāts ir anulēts.”

5. Svītrot informatīvās atsauces uz Eiropas Savienības direktīvām 1. punktu.

 Ministru prezidents A. K. Kariņš

 Zemkopības ministrs K. Gerhards